Kerk Archives - Page 4 of 19 - www.bybelkennis.co.za
Lewe in die Kerk
Die Westerse kultuur lê klem op die individu. Ons helde is sterk manne wat selfversorgend is – hulle loop alleen. Dieselfde gebeur ook in die kerk. Elke individu moet Jesus Christus se opdrag om Hom te volg, gehoorsaam, maar ons kan Hom nie as individue volg nie. Ons kan nie dissipels los van Jesus Christus se kerk maak nie. Kyk net na al die mekaar stellings in die Nuwe Testament. Ons kan nie sê dat ons Jesus Christus volg as ons sy kerk verwaarloos nie. Hy het sy roeping aan sy kerk toevertrou.
Die groot opdrag en die kerk
I gave up all for Christ, and what have I found? Everything in Christ – Johannes Calvyn
Jesus se opdrag aan sy dissipels in Matteus 28:19 – 20 geld nie net vir leraars en sendelinge nie – dit geld vir my ook. Lees ons Handelinge sien ons dat al God se kinders saamwerk om sy opdrag uit te voer. Hulle reik uit na die mense om hulle; hulle vra die mense om Jesus Christus te volg; hulle leer hulle; hulle gehoorsaam alles wat Hy hulle geleer het; hulle doop die mense. Dissipels maak dissipels. Hulle het Jesus se opdrag letterlik en ernstig opgeneem. Die gevolg is dat die evangelie gou oor die destyds bekende wêreld versprei het.
"There have been some who were so preoccupied with spreading Christianity that they never gave a thought to Christ." ~ C.S. Lewis
In Efesiërs 1:15 – 23 kry ons 'n opsomming van die kenmerke van 'n ware kerk. Paulus het gehoor van hulle geloof in die Here Jesus en van julle liefde vir al die gelowiges. Dit is die twee kenmerke van die ware kerk. Geloof in Christus beteken nie noodwendig liefde vir medegelowiges nie. Monnike was lojaal aan Christus, maar het hulle onttrek aan mense. 'n Ware Christen doen beide; hy besef hy kan sy liefde vir Christus op geen ander manier bewys as deur sy liefde vir sy medemens nie.
The church that eats together and prays together stays together – Michael Bird
Wat moet die kerk doen tot Jesus Christus se wederkoms? Bybel lees, bid en psalms sing? Goeie dinge, maar daar word meer van die kerk verwag. Kom ons kyk na 'n paar dinge wat die kerk moet doen.[Om 'n volledige lys op te stel, sou ek 'n boek moes skryf.]
Evangelisasie en sending
Alle gelowiges behoort opgewonde te wees om die verspreiding van die evangelie te bevorder – hulle verkondig die goeie nuus van die verlossing deur Jesus Christus. En die evangelie moet eers aan al die nasies verkondig word (Markus 13:10). In Lukas 10 lees ons van die sending van die twee en sewentig. Hulle word uitgestuur met die boodskap dat die koninkryk van God baie naby is. Toe hulle terugkom sê Jesus vir hulle: Ek het die Satan soos 'n weerligstraal uit die hemel sien val (10:18).